Endamê Têgêrayîşê Cinîyan ê Azadan (TJA), Platformê Cinîyan ê Dîcle, Komeleya Paştdayîşî û Hetkarî ya Bi Keyeyanê Tepişteyan (TUAY-DER) bi wesîleya Roja Cinîyan ê Kedkaran a Dinya ya 8ê Adare seba tepişteyanê cinîyan mektubî, kartî, kitabî û bîlazîkî erşawitî zîndanan.
Cinîyê ke taxa Ofîsî ya Yenîşehîrî de ameyî pêser şîyî Şubeyê PTTyî. Hemsereka HDPyî ya Amedî Hulya Alokmen Uyanik tîya de eşkerayîyêke kerde û da zanayene ke înan seba ke paştî bidê cinîyanê tepişteyan aktîvîteyêka winasêne serûber kerde. Uyanike vat: ''Ma Roja Cinîyan ê Kedkaran a 8ê Adare ya embazanê xo yê tepişteyan bi na wesîle fîraz kenê.''
Cinîyî dima şîyî bînaya PTTyî û înan tepişteyanê cinîyan rê kartî, kitabî, mektubî û bîlazîkî erşawitî zîndanan.
